ลักษณะการให้บริการของบริษัท

บริษัทฯ ดำเนินกิจการให้บริการขนถ่ายสินค้าขึ้นเรือเดินสมุทร ให้เช่าท่าเทียบเรือ
ให้เช่าโรงพักสินค้า
บริการบรรจุกระสอบสินค้าเพื่อรอการขนส่งไปยังต่างประเทศหรือรอขนส่งออกไปเพื่อจำหน่ายภายในประเทศ

สินค้าที่ใช้บริการแบ่งเป็น

-   สินค้าที่บรรจุกระสอบ ได้แก่ น้ำตาลทรายดิบ น้ำตาลทรายขาว

-   สินค้าที่ไม่ได้บรรจุกระสอบ ได้แก่ น้ำตาลทรายดิบ กากน้ำตาล ทราย ไม้แปรรูปและอื่นๆ

ในการขนถ่ายสินค้านั้น มีวิธีที่แตกต่างออกไปตามแต่ลักษณะและชนิดของสินค้าดังนี้

ก. สินค้าที่บรรจุกระสอบ

ส่วนใหญ่จะขนส่งมายังท่าเรือโดยรถบรรทุก กรรมกรจะแบกลงจากรถบรรทุกเพื่อเรียงเก็บ
ในโรงพักสินค้า
เมื่อเรือเดินสมุทรเทียบท่ากรรมกรจะแบกสินค้าจากกองขึ้นจัดเรียงบนรถบรรทุกพร้อมติดสลิงไว้เสร็จ
เมื่อรถบรรทุกมาถึงหน้าท่าจะใช้กว้านเรือยกสินค้าลงเรือแล้วใช้กรรมกรจัดเรียงกองในระวางเรือ

ข. สินค้าที่ไม่ได้บรรจุกระสอบ ได้แก่

กากน้ำตาล จะถูกขนส่งมายังถังเก็บด้วยรถบรรทุกแบบเดียวกับรถบรรทุกน้ำมัน
เมื่อผ่านการตรวจสอบ-น้ำหนักแล้วเจ้าหน้าที่จะเปิดวาล์วที่ท้ายรถ
เพื่อเทกากน้ำตาลลงบ่อพักในระหว่างดูดกากน้ำตาลเข้าเก็บในถังโดยใช้เครื่องสูบลำเลียงไปตามท่อ
ในระหว่างนั้นจะมีเจ้าหน้าที่มาทำการเก็บตัวอย่างสินค้า
เพื่อนำไปวิเคราะห์จัดทำรายงานผลวิเคราะห์
โดยแยกรายงานเก็บไว้ที่บริษัทและส่งให้กับเจ้าของสินค้าไว้เพื่อเป็นหลักฐานการเก็บตัวอย่างนี้จะทำอีกครั้งหนึ่งเมื่อมีการลำเลียงส่งมอบลงเรือ
โดยบริษัทที่รับทำการวิเคราะห์โดยเฉพาะและออกใบรับรองคุณภาพสินค้าให้แก่ผู้ซื้อด้วย
เมื่อเรือเดินสมุทรมารับสินค้าเจ้าหน้าที่จะทำการต่อท่อลำเลียงที่หน้าท่าเข้ากับท่อลำเลียงของเรือเครื่องสูบจะดูดกากน้ำตาลจากถังเก็บลำเลียงผ่านท่อถ่ายลงถังเก็บสินค้าในเรือโดยต่อท่อยางจากวาล์วที่หน้าท่าเข้ากับวาล์วบนเรือ

น้ำตาลทรายดิบ จะขนส่งมาเก็บที่คลังสินค้าด้วยรถบรรทุก หลังจากผ่านการตรวจสอบน้ำหนักแล้ว
จะไปยังสถานีรับน้ำตาลเครื่องยกรถจะยกรถบรรทุกเพื่อเทน้ำตาลลงฮอปเปอร์ผ่านระบบเครื่องชั่งแล้ว
จึงลำเลียงเข้าเก็บโดยใช้ระบบสายพานลำเลียง
เมื่อเรือเดินสมุทรมารับสินค้าผู้ควบคุมระบบลำเลียงจะจ่ายน้ำตาลจากคลังสินค้าผ่านไปยังเครื่องชั่งน้ำหนัก
(Hopper Scale) ด้วยระบบสายพานลำเลียงเพื่อบันทึกน้ำหนักแล้ว
จึงลำเลียงต่อไปยังหัวพ่นน้ำตาล ซึ่งควบคุมด้วยระบบวิทยุ
เพื่อจ่ายน้ำตาลลงในระวางเรือในกระบวนการขนถ่ายน้ำตาลทรายดิบ บริษัทฯ
จะใช้วิธีเก็บตัวอย่างและวิเคราะห์คุณภาพสินค้าทั้งขาเข้าและขาออกเช่นเดียวกับกากน้ำตาล

สินค้านำเข้าจากต่างประเทศ แบ่งออกเป็น

ก. สินค้าที่บรรจุกระสอบ กรรมกรจะจัดเรียงกระสอบและติดสลิงในระวางเรือ
ปั้นจั่นเรือจะยกกระสอบสินค้าลงมาบนรถบรรทุกและนำเข้าเก็บยังโรงพักสินค้าโดยใช้กรรมกรจัดเรียงกอง

ข. สินค้าที่มิได้บรรจุกระสอบ เช่น ปุ๋ยเคมี
ปั้นจั่นเรือจะใช้เครื่องตักชนิดก้ามปูตักสินค้าในระวางเรือ
มาใส่ในฮอปเปอร์ที่ตั้งอยู่บนหน้าท่าเพื่อทำการบรรจุกระสอบ
เมื่อตรวจสอบน้ำหนักแล้วจึงขนขึ้นรถบรรทุก เข้าเก็บยังโรงพักสินค้า
โดยใช้กรรมกรจัดเรียงหรือนำส่งลูกค้าทันทีโดยไม่เข้าพักเก็บในคลัง ในกรณี
ที่ยังไม่ต้องการบรรจุกระสอบก็จะใช้รถบรรทุกรับจากท่อจ่ายของฮอปเปอร์ขนไปเทกองยังคลังเก็บเพื่อทำการบรรจุกระสอบภายหลัง

สินค้าอื่นๆ ได้แก่

-   ถ่านโค้ก การขนส่งใช้โดยใส่ตาข่ายที่รองก้นด้วยกระสอบแล้วใช้กว้านลวดสลิงยกจากเรือ
    ใส่รถบรรทุก 6 ล้อ ผ่านท่าออกไปยังลูกค้า
    หรือนำมาเก็บไว้ในโรงพักสินค้าในกรณีที่มีการเช่าเหมาคลังสินค้า

-   ไม้แปรรูป ขนจากเรือโดยใช้ลวดสลิงผูกมัดแล้วใช้กว้านยกสลิงใส่รถบรรทุก 6 ล้อ
    มาเก็บไว้ในโรงพักสินค้าหรือบริเวณที่ว่างของบริษัทฯ

-   ไม้ซุง ขนส่งจากท่าเรือโดยใช้กว้านยกเช่นกัน แต่จะผ่านออกจากพื้นที่ของบริษัทฯ
    โดยไม่มีการพักสินค้า

-   ทราย
    ปั้นจั่นเรือจะใช้เครื่องตักชนิดก้ามปูตักสินค้าจากระวางเรือเทใส่กระบะรถบรรทุกผ่านออกนอกพื้นที่บริษัท
    โดยไม่มีการเก็บพัก

บริษัทย่อยได้แก่ บริษัท ที เอส คลังสินค้า จำกัด ดำเนินธุรกิจคลังสินค้า ตั้งอยู่ในบริเวณเดียวกันกับ
บริษัท ไทยชูการ์ เทอร์มิเนิ้ล จำกัด (มหาชน) ได้รับใบอนุญาตประกอบกิจการคลังสินค้า
จากกองส่งเสริมและพัฒนาระบบตลาด กรมการค้าภายใน กระทรวงพาณิชย์
ซึ่งจะต้องดำเนินกิจการตามวัตถุประสงค์ที่กระทรวงพาณิชย์
ประกาศไว้ในเงื่อนไขการควบคุมกิจการคลังสินค้า พ.ศ. 2535 ดังนี้:-

  1. รับฝากสินค้าโดยได้รับเงินค่าตอบแทนหรือประโยชน์อื่นใด

  2. ให้ผู้ฝากกู้ยืมเงินโดยเอาสินค้าที่ฝากไว้นั้นจำนำไว้เป็นประกัน
  โดยได้รับดอกเบี้ยหรือประโยชน์อื่นใดเป็นค่าตอบแทน

  3. ให้บริการด้านความเย็นเพื่อเก็บรักษาสินค้า โดยได้รับค่าตอบแทนหรือประโยชน์อื่นใด

  4. ให้บริการด้านรับอบพืชเพื่อลดความชื้น กะเทาะ คัด ผสม
  หรือด้วยกรรมวิธีอย่างอื่นเพื่อประโยชน์ ของผู้ฝาก โดยได้รับค่าตอบแทนหรือประโยชน์อื่นใด

1.  ซื้อ ขาย แลกเปลี่ยน เช่า ให้เช่า เช่าซื้อ กู้ยืม จำนอง จำนำ
      เพื่อประโยชน์ในการประกอบกิจการคลังสินค้า

2.  กระทำการใดๆ ตามแบบพิธีการเกี่ยวกับศุลกากร การนำเข้า การส่งออก การขนส่งสินค้า
      และอาจจัดให้มีการประกันภัย ซึ่งสินค้าที่พึงกระทำตามสัญญาเก็บของในคลังสินค้า

3.  นำเงินที่ได้รับไปซื้อหลักทรัพย์ของรัฐบาลไทย องค์การของรัฐบาล หรือรัฐวิสาหกิจที่รัฐบาล
      ค้ำประกันได้ไม่น้อยกว่าร้อยละสิบห้าของทุนที่ชำระแล้วและทุนสำรองของบริษัท
      และนำเงินไปลงทุนถือหุ้นในบริษัทอื่น
      โดยได้รับความเห็นชอบจากคณะกรรมการของบริษัทได้ไม่เกินร้อยละสิบห้าของทุนที่ชำระแล้วและทุนสำรองของบริษัท
      แต่รวมกันแล้วต้องไม่เกินร้อยละสามสิบ ของทุนที่ชำระแล้วและทุนสำรองของบริษัท

ภาวะอุตสาหกรรมและการแข่งขัน

โครงสร้างอุตสาหกรรม

ปัจจุบันอุตสาหกรรมน้ำตาลเป็นอุตสาหกรรมที่ทำรายได้ให้ประเทศจากการส่งออกในปีหนึ่งๆ
เป็นจำนวนมาก ปริมาณน้ำตาลที่ผลิตได้ทั่วประเทศในปีที่ผ่านมามีประมาณ 4.83 ล้านตัน
แบ่งออกเป็นน้ำตาลที่บริโภคในประเทศประมาณ 2.2 ล้านตัน
และส่งออกจำหน่ายต่างประเทศประมาณ 2.63 ล้านตัน
น้ำตาลที่ส่งออกนอกประเทศจะถูกขนถ่ายจากโรงงานน้ำตาลทั่วประเทศ
ไปยังคลังสินค้าตามภาคต่างๆ คือ

โรงงานน้ำตาลทางภาคเหนือ ภาคตะวันออกเฉียงเหนือตอนบน ภาคตะวันตก และภาคกลาง
จะขนส่งสินค้าเข้าเก็บในคลังสินค้าน้ำตาล ในเขตจังหวัดสมุทรปราการและอ่างทอง ได้แก่

จังหวัดสมุทรปราการ (ตั้งริมฝั่งแม่น้ำเจ้าพระยา)

  1. บริษัท ไทยชูการ์ เทอร์มิเนิ้ล จำกัด (มหาชน) และบริษัทย่อย

  2. บริษัท มิตรผลคลังสินค้า จำกัด

8.  3. บริษัท เจ้าจอมคลังสินค้า จำกัด

8.  4. บริษัท ไทยรวมทุนคลังสินค้า จำกัด

จังหวัดอ่างทอง (ตั้งริมฝั่งแม่น้ำเจ้าพระยา)

  1. บริษัท มิตรผลคลังสินค้า จำกัด

  2. บริษัท ร่วมกิจอ่างทองคลังสินค้า จำกัด

3. บริษัท อ่างทองชูการ์ เทอร์มิเนิ้ล จำกัด

  4. บริษัท อ่างทองคลังสินค้า จำกัด

โรงงานน้ำตาลทางภาคตะวันออกเฉียงเหนือตอนล่างและภาคตะวันออก
จะขนส่งเข้าเก็บในคลังสินค้า อำเภอศรีราชา จังหวัดชลบุรี ได้แก่

  1. บริษัท สยามซีพอร์ต เทอร์มิเนิ้ล และคลังสินค้า จำกัด

2.  บริษัท อ่าวไทยคลังสินค้า จำกัด

ในการขนถ่ายสินค้าขึ้นเรือเดินสมุทร
น้ำตาลที่เก็บรักษาอยู่ที่คลังสินค้าแถบจังหวัดอ่างทองจะถูกลำเลียงมาทางเรือโป๊ะเข้ามาที่สมุทรปราการหรือท่าเรือกรุงเทพ
(คลองเตย, สาธุประดิษฐ์)
เนื่องจากความลึกของร่องน้ำไม่เอื้ออำนวยให้เรือเดินสมุทรผ่านเข้าไปได้
ส่วนเรือเดินสมุทรที่มีขนาดใหญ่เกินกว่า 20,000 ตัน
จะเข้าเทียบท่าเรือน้ำลึกรับสินค้าที่คลังสินค้าแถบจังหวัดชลบุรี

สภาวะการแข่งขันภายในอุตสาหกรรม

ปัจจุบันธุรกิจคลังสินค้ามีแนวโน้มที่จะเติบโตมากขึ้น
เนื่องจากในส่วนของภาครัฐมีนโยบายส่งเสริมให้ผู้ประกอบการต่างๆ
เร่งพัฒนาปรับปรุงธุรกิจทั้งในภาคเกษตรกรรมและภาคอุตสาหกรรมเพื่อการส่งออกมากขึ้น
ซึ่งคาดว่าอัตราการเจริญเติบโตในปีต่อๆไปจะขยับตัวสูงขึ้นเป็นลำดับ
ทำให้ปัจจัยสนับสนุนการส่งออกในด้านการเก็บพักสินค้าและสถานีขนถ่ายสินค้า
ซึ่งปัจจุบันเส้นทางการขนส่งสินค้าหลักใหญ่ยังคงเป็นการขนส่งทางน้ำเติบโตตามไปด้วย

สำหรับแนวโน้มในการจัดหาเรือเดินสมุทรเข้ามารับสินค้าจะมีขนาดใหญ่ขึ้น เพื่อสามารถรับสินค้า
ได้มากขึ้นในแต่ละเที่ยว เพื่อเป็นการประหยัดเวลาและค่าใช้จ่ายด้วยเช่นกัน
อย่างไรก็ตามจำนวนเรือที่เข้ามารับสินค้าในปัจจุบันและอนาคตก็ไม่ใช่เรือเดินสมุทรขนาดใหญ่ทั้งหมด
ดังนั้นความจำเป็นในการขนส่งสินค้า ในปริมาณขนาดกลางและขนาดเล็กก็ยังมีอยู่ในอัตราสูงเช่นกัน
ขณะเดียวกันการขนส่งสินค้าประเภทน้ำตาล ก็มีการเปลี่ยนแปลงวิธีการขนส่งสินค้า
จากเดิมโรงงานจะขนส่งสินค้าเข้ามาพักรอในโกดังเก็บสินค้า เพื่อรอการส่งมอบขึ้นเรือใหญ่
แต่ปัจจุบันมีการใช้รถตู้คอนเทนเนอร์เข้าไปรับมอบสินค้าที่โรงงานโดยตรงและขนส่ง
ไปส่งมอบขึ้นเรือยังท่าเทียบเรือน้ำลึกแถบภาคตะวันออกโดยตรงเพื่อเป็นการประหยัดเวลาและค่าใช้จ่าย
ทำให้คลังสินค้าที่ตั้งอยู่ในจังหวัดสมุทรปราการและจังหวัดใกล้เคียง อันได้แก่ อ่างทอง
ต้องอยู่ในภาวะแข่งขันสูง เนื่องจากประมาณสินค้าที่เข้ามาใช้บริการลดลงไป
อันมีสาเหตุส่วนหนึ่งมาจากสภาพภูมิอากาศร้อนจัดทำให้เกิดความแห้งแล้งไปทั่ว
ผลผลิตทางการเกษตรเกือบทุกประเภทมีปริมาณลดลงไปรวมทั้งอ้อย ซึ่งเป็นวัตถุดิบในการผลิตน้ำตาล
ทำให้ปริมาณน้ำตาลลดลงจากปีที่ผ่านมาประมาณ 0.36 ล้านตัน
ทำให้การช่วงชิงสินค้าเข้ามาใช้บริการ ในคลังสินค้าแต่ละแห่งมีสูง ซึ่งผลกระทบนี้ส่งมายังบริษัทด้วย
ทำให้ปริมาณน้ำตาลที่มาใช้บริการลดลงประมาณ ร้อยละ 32.54
และปริมาณน้ำตาลที่ส่งออกลดลงจากปีที่ผ่านมาร้อยละ 47.02
นอกเหนือจากสภาพความแห้งแล้งของภูมิอากาศแล้วยังมีผลมาจากการกำหนดโควตาการส่งออกลดลงจากปีที่ผ่านมา
แล้วการกำหนดปริมาณน้ำตาลไว้สำหรับบริโภคภายในประเทศให้เพียงพอก่อน ซึ่งปริมาณได้จัดสรรไว้
2.2 ล้านตัน เพิ่มขึ้นจากปีที่ผ่านมาจำนวน 0.2 ล้านตัน อย่างไรก็ตามบริษัทฯ
ก็พยายามหาสินค้าประเภทอื่นๆ
เข้ามาใช้บริการเพื่อชดเชยกับปริมาณน้ำตาลที่มาใช้บริการในส่วนที่ลดลงไปเช่นกัน

ในส่วนของบริษัทฯ ปัจจัยที่สามารถแข่งขันกับธุรกิจที่ตั้งอยู่ในบริเวณใกล้เคียงกันคือความสะดวก
ในด้านทำเลที่ตั้งเนื่องจากบริษัทฯ มีคลังสินค้าตั้งอยู่ติดแม่น้ำเจ้าพระยาสะดวกแก่การขนถ่ายสินค้า
โดยไม่ต้องเสียค่าใช้จ่ายในการเคลื่อนย้ายสินค้าหลายทอด
มีการบำรุงรักษาสถานที่เก็บรักษาสินค้าเพื่อรักษาคุณภาพสินค้าของลูกค้าให้อยู่ในสภาพดีตั้งแต่เริ่มนำเข้ามาจนถึงเวลาส่งมอบ
ตลอดจนการใช้เครื่องจักรอุปกรณ์ที่มีประสิทธิภาพ
สามารถทำงานได้ด้วยความรวดเร็วและทันกำหนดเวลา

นอกจากนี้บริษัทได้ไปสร้างท่าเทียบเรือที่อำเภอสามพราน จังหวัดนครปฐม ซึ่งอยู่ริมแม่น้ำนครชัยศรี
เพื่อให้บริการขนถ่ายน้ำตาลทรายจากโรงงานน้ำตาลที่ตั้งอยู่ในแถบจังหวัดกาญจนบุรี ราชบุรี
และจังหวัดใกล้เคียงสามารถลำเลียงสินค้าออกไปสู่อ่าวไทยเพื่อขนถ่ายขึ้นเรือเดินสมุทรยังท่าเรือทางภาคตะวันออกโดยตรงไม่ต้องผ่านเข้ามาในสมุทรปราการเพื่อความสะดวกรวดเร็วและประหยัดค่าใช้จ่ายในการขนส่งสินค้าด้วย

ลูกค้ากลุ่มเป้าหมาย

บริษัทมีลูกค้าหลักคือโรงงานสมาชิกซึ่งมีผู้บริหารเป็นผู้ถือหุ้นและเป็นกรรมการบริษัท ส่วนลูกค้า
เป้าหมาย คือ บรรดาโรงงานน้ำตาลนอกกลุ่มและโรงงานน้ำตาลอิสระ
ซึ่งมีทำเลที่ตั้งโรงงานมีความเหมาะสม ในการขนส่งสินค้าเข้ามาใช้บริการ
ได้แก่กลุ่มโรงงานในภาคเหนือ ภาคตะวันออกเฉียงเหนือ ภาคกลาง
สถานีส่งออกที่บริการขนถ่ายที่ใกล้ที่สุดคือ จังหวัดสมุทรปราการ ซึ่งอยู่ใกล้อ่าวไทย
ห่างออกไปจะเป็นท่าเทียบเรือน้ำลึกในจังหวัดชลบุรี คือ แหลมฉบัง ศรีราชา และเกาะสีชัง

แต่เนื่องจากปัจจุบันในด้านทำเลที่ตั้งของบริษัททำให้ต้องประสพปัญหาแพขนานยนต์
ซึ่งเป็นพาหนะพารถบรรทุกสินค้าจากโรงงานในแถบจังหวัดกาญจนบุรี
ข้ามแม่น้ำเจ้าพระยาจากฝั่งราษฎร์บูรณะมายังฝั่งสำโรง
ซึ่งคาดว่าปัญหาที่เกิดขึ้นจะลดลงเนื่องจากโครงการก่อสร้างสะพานข้ามแม่น้ำเจ้าพระยา
จากฝั่งราษฎร์บูรณะออกไปยังเขตอุตสาหกรรมด้านตะวันออกหรือเรียกว่า
ถนนวงแหวนอุตสาหกรรมได้เปิดใช้งานเมื่อเดือนกันยายน 2549
นอกจากนี้ยังมีการก่อสร้างสะพานข้ามแม่น้ำเจ้าพระยาจากถนนสุขสวัสดิ์เชื่อมต่อกับถนนวงแหวนอุตสาหกรรม
ซึ่งกำลังเร่งดำเนินการก่อสร้างอยู่และหากโครงการดังกล่าวเสร็จสมบูรณ์จะทำให้
การคมนาคมขนส่งมีความสะดวกรวดเร็วและประหยัดค่าใช้จ่ายสำหรับลูกค้าได้มากยิ่งขึ้น
จะทำให้ปริมาณสินค้าที่เข้ามาใช้บริการไม่เฉพาะสินค้าน้ำตาลเท่านั้น พืชผลทางการเกษตรอื่นๆ
ก็จะได้รับผลดีจากส่วนนี้ด้วยเช่นกัน อย่างไรก็ตามบริษัทฯ
พยายามปรับปรุงประสิทธิภาพทั้งด้านการให้บริการและการขนถ่ายสินค้าให้มีความรวดเร็วและปรับเวลาในการทำงาน
เพื่อลดปัญหาเรื่องการถูกจำกัดเวลาวิ่งของรถบรรทุกในบริเวณกรุงเทพมหานคร และเขตปริมณฑล
ให้เกิดความสะดวกและเกิดผลประโยชน์สูงสุดแก่ลูกค้า
และเป็นการจูงใจให้นำสินค้ามาใช้บริการของบริษัทเหมือนเดิม

นอกจากนี้บริษัทฯ ยังหาลูกค้ากลุ่มอื่นๆ ได้แก่ ข้าวโพด ข้าวสาลี แป้งมัน ผงชูรส น้ำมันพืช
เหล็กม้วน ไม้แปรรูป และอื่นๆ
เพื่อทดแทนสินค้าจากอุตสาหกรรมน้ำตาลในช่วงที่โรงงานผลิตปิดหีบน้ำตาล
และสินค้าที่ได้ทยอยส่งมอบไปยังต่างประเทศแล้ว

นโยบายสำคัญด้านการตลาดและการให้บริการของบริษัท

1.  การให้บริการที่ดีแก่ลูกค้า ได้แก่ ความสะดวก รวดเร็ว และเพิ่มประสิทธิภาพในการทำงาน

2.  การจัดเตรียมสถานที่และสิ่งอำนวยความสะดวกให้แก่ลูกค้าอย่างเพียงพอ

3.  การจัดการดูแลซ่อมบำรุงสถานที่ตลอดจนเครื่องจักรต่างๆ
    เพื่อพร้อมที่จะให้บริการแก่ลูกค้าตลอดเวลา

4.  การจัดการดูแลและการเก็บรักษาสินค้าต่างๆ
    ให้อยู่ในสภาพเรียบร้อยมีคุณภาพดีถูกต้องตามวัตถุประสงค์ของลูกค้า
    ตลอดจนมีการจัดยามรักษาความปลอดภัยคอยสอดส่องดูแลทรัพย์สินของลูกค้าเป็นอย่างดี

5.  เปิดเผยข้อมูลข่าวสารเกี่ยวกับสินค้าและบริการอย่างครบถ้วนถูกต้อง เป็นธรรมแก่ลูกค้า

6.  จัดกลไกและระบบการบริการลูกค้า
    โดยลูกค้าสามารถร้องเรียนความไม่พอใจในสินค้าและบริการได้ตลอดเวลา
    และดำเนินการอย่างดีที่สุดเพื่อให้ลูกค้าได้รับการตอบสนองอย่างรวดเร็ว

นโยบายการตั้งราคา

เนื่องจากผู้ประกอบกิจการท่าเทียบเรือทุกรายที่ได้รับอนุญาตให้ประกอบกิจการท่าเรือเดินทะเล
จากสำนักงานคณะกรรมการส่งเสริมการพาณิชยนาวี กระทรวงคมนาคม
ซึ่งควบคุมการคิดอัตราค่าบริการประเภทต่างๆ ให้อยู่ในมาตรฐานเดียวกัน
ในส่วนของบริษัทก็พยายามรักษาต้นทุนการให้บริการ
โดยยังคงรักษาคุณภาพของบริการให้ดีที่สุดและแสวงหาลู่ทางที่จะเพิ่มประโยชน์ให้แก่ลูกค้าอย่างต่อเนื่อง

ในกรณีที่ไม่สามารถปฏิบัติตามข้อตกลงใดๆ กับลูกค้า
บริษัทจะแจ้งให้ลูกค้าทราบเพื่อร่วมกันพิจารณาหาแนวทางแก้ไขปัญหาและเป็นการป้องกันความเสียหายที่อาจเกิดขึ้น

การจัดหาสิ่งอำนวยความสะดวกเพื่อให้บริการ

  บริษัท ไทยชูการ์ เทอร์มิเนิ้ล จำกัด (มหาชน)

ตั้งอยู่ที่ 90 หมู่ 1 ซอยสยามไซโล ถนนปู่เจ้าสมิงพราย ตำบลสำโรงกลาง อำเภอพระประแดง
จังหวัดสมุทรปราการ

มีสิ่งอำนวยความสะดวกในการให้บริการประกอบด้วย

1.  คลังสินค้า

+----------------+-------------------------+---------------------------+
| โกดังหลังที่       | พื้นที่ใช้สอยต่อหลัง (ตรม.)    | รวมพื้นที่ (ตรม.)             |
+----------------+-------------------------+---------------------------+
| 1-2            | 1,650                   | 3,300                     |
|                |                         |                           |
| 3              | 825                     | 825                       |
|                |                         |                           |
| 4-10           | 1,650                   | 11,550                    |
|                |                         |                           |
| 14             | 4,500                   | 4,500                     |
|                |                         |                           |
| 15             | 2,194                   | 2,194                     |
|                |                         |                           |
| 16             | 2,082                   | 2,082                     |
|                |                         |                           |
| 17             | 1,969                   | 1,969                     |
|                |                         |                           |
| 18             | 1,857                   | 1,857                     |
|                |                         |                           |
| 19-20          | 1,688                   | 3,376                     |
|                |                         |                           |
| 21-22          | 1,575                   | 3,150                     |
|                |                         |                           |
| 23-24          | 2,250                   | 4,500                     |
|                |                         |                           |
| 25-26          | 1,513                   | 3,026                     |
|                |                         |                           |
| 27-29          | 1,800                   | 5,400                     |
|                |                         |                           |
| 30             | 2,800                   | 2,800                     |
|                |                         |                           |
| 31-32          | 1,500                   | 3,000                     |
|                |                         |                           |
| 33             | 1,312                   | 1,312                     |
|                |                         |                           |
| 34             | 1,188                   | 1,188                     |
|                |                         |                           |
| 35-36          | 2,250                   | 4,500                     |
|                |                         |                           |
| 37             | 1,940                   | 1,940                     |
|                |                         |                           |
| 38             | 2,000                   | 2,000                     |
|                |                         |                           |
| 39             | 4,000                   | 4,000                     |
+----------------+-------------------------+---------------------------+
|  รวม 36 หลัง    | พื้นที่รวม                  | 66,819 ตารางเมตร          |
+----------------+-------------------------+---------------------------+

  ข. ถังเก็บโมลาส เพื่อรอการส่งมอบจำนวน 6 ถัง ความจุรวม 64,000 เมตริกตัน
  รวมทั้งสถานีรับขนถ่ายกากน้ำตาล และห้องวิเคราะห์คุณภาพ พื้นที่ใช้สอย 2,470 ตารางเมตร

  ค. ท่าเทียบเรือ จำนวน 3 ท่า (16A, 16B, 16C) ความยาวรวม 357 เมตร พื้นที่ใช้สอย
  5,655 ตารางเมตร (สามารถเทียบเรือเดินสมุทรขนาด 12,000 ตัน ได้พร้อมกัน 2 ลำ)

  ง. พื้นที่ว่างให้เช่าวางสินค้า พื้นที่ใช้สอย 8,504 ตารางเมตร

  จ. อาคารห้องชั่งและสะพานชั่ง 3 เครื่อง โดยมีประสิทธิภาพในการชั่งน้ำหนัก 80 ตัน
  พื้นที่ใช้สอย 474 ตารางเมตร

  ฉ. ลานจอดรถบรรทุก พื้นที่ใช้สอย 9,000 ตารางเมตร สามารถจอดรถได้ประมาณ 200 คัน

  ท่าเทียบเรือขนถ่ายสินค้า อำเภอสามพราน จังหวัดนครปฐม

1.  ท่าเทียบเรือ ตั้งอยู่เลขที่ 99/9 หมู่ที่ 2 ตำบลบางช้าง อำเภอสามพราน จังหวัดนครปฐม
    73110

  ขนาดความยาวหน้าท่า 80 เมตร สามารถเทียบเรือลำเลียงขนาด 1,000 ตัน จำนวน 2 ลำ

  ข. สถานีชั่งนำหนัก (อำเภอสามพราน จังหวัดนครปฐม) ความสามารถในการชั่งน้ำหนัก 80 ตัน

  ค. ลานจอดรถ (อำเภอสามพราน จังหวัดนครปฐม)
  พักรอการขนถ่ายสินค้าลงเรือลำเลียงพื้นที่ประมาณ

  10,000 ตารางเมตร สามารถจอดรถบรรทุกได้ประมาณ 250 คัน

  บริษัทย่อย

มีอาคารคลังสินค้าชนิดเทกองเพื่อให้บริการรับฝากสินค้าและให้เช่าพักสินค้า ซึ่งตั้งอยู่ที่ 90 หมู่ 1
ซอยสยามไซโล ถนนปู่เจ้าสมิงพราย ตำบลสำโรงกลาง อำเภอพระประแดง จังหวัดสมุทรปราการ
โดยมีความสามารถในการเก็บพักสินค้าดังนี้.-

+-----+------------------------------------+-------------+------------+
| ล   | บริษัท                               | พื้นที่รวม      | ความจุ      |
| ำดับ |                                    |             |            |
|     |                                    | (ตารางเมตร) | (ตัน)       |
+-----+------------------------------------+-------------+------------+
| 1   | บจก. ที เอส คลังสินค้า (TS)            | 8,767       | 85,000     |
+-----+------------------------------------+-------------+------------+
| 2   | บจก. ไทยชูการ์แอสเซ็ท (TSA)           | 6,250       | 55,000     |
+-----+------------------------------------+-------------+------------+
| 3   | บจก. ไทยชูการ์อินเตอร์เทรด (TSI)       | 2,880       | 30,000     |
+-----+------------------------------------+-------------+------------+
| 4   | บจก.ไทยชูการ์พรอพเพอร์ตี้ (TSP)         | 4,560       | 40,000     |
+-----+------------------------------------+-------------+------------+

ปริมาณการให้บริการในระยะเวลา 3 ปี

บริษัท ไทยชูการ์ เทอร์มิเนิ้ล จำกัด (มหาชน)

+-----------------------+--------------+--------------+--------------+
|  ประเภทบริการ          |  ปี 2549      |  ปี 2548      |  ปี 2547*     |
+-----------------------+--------------+--------------+--------------+
| พื้นที่ให้เช่าคลังสินค้า       | 66,819       | 73,832       | 73,832       |
| (ตรม.)                |              |              |              |
+-----------------------+--------------+--------------+--------------+
| พื้นที่ที่มาใช้บริการ (%)     | 69.11        | 81.19        | 93.31        |
+-----------------------+--------------+--------------+--------------+
| อัตราการเพิ่ม (ลด) %     | (12.07)      | (12.12)      | (0.86)*      |
+-----------------------+--------------+--------------+--------------+

* เปรียบเทียบกับปี 2546

หมายเหตุ ในปี 2549 การใช้พื้นที่คลังสินค้าลดลง
เนื่องจากปริมาณน้ำตาลทรายเข้าฝากมีปริมาณลดลงอันมีผล
มาจากปริมาณผลผลิตน้ำตาลในฤดูการผลิตปี 2548/2549 ลดลงจากปีที่ผ่านมาประมาณร้อยละ 7.04
และลดลงจากปีการผลิตปี 2546/2547 ร้อยละ 33.00

บริษัทย่อย

  ------------------------- --------------- --------------- ---------------
  คลังสินค้าชนิดเทกอง           ปี 2549          ปี 2548          ปี 2547*

  ความจุในการรับฝากรวม        210,000         210,000         210,000
  (เมตริกตัน)                                                 

  เฉลี่ยสินค้าใช้บริการ (%)       36.50           44.23           39.28

  อัตราการเพิ่ม (ลด) %         (7.73)          4.95            4.33*
  ------------------------- --------------- --------------- ---------------

* เปรียบเทียบกับปี 2546

หมายเหตุ ในปี 2549 การใช้พื้นที่คลังสินค้าลดลงร้อยละ 7.73
เนื่องจากปริมาณน้ำตาลทรายเข้าฝากมีปริมาณลดลงอันมีผลมาจากปริมาณผลผลิตน้ำตาลในฤดูการผลิตปี
2548/2549 ลดลงจากปี 2547/2548ประมาณร้อยละ 7.04 และลดลงจากปีการผลิตปี
2546/2547 ร้อยละ 33.00

ประเภทและปริมาณสินค้าที่ให้บริการแก่ลูกค้าในระยะเวลา 3 ปี

หน่วย : เมตริกตัน

+-------------+---------+------+---------+------+----------+--------+
| ประเภทสินค้า  | ปี 2549  | %    | ปี 2548  | %    | ปี 2547   | %      |
+-------------+---------+------+---------+------+----------+--------+
| น้ำตาลทรายดิบ | 210,009 | 4    | 223,467 | 2    | 184,823  | 21.04  |
|             |         | 2.98 |         | 9.64 |          |        |
| น           | 47,629  |      | 121,929 |      | 242,136  | 27.56  |
| ้ำตาลทรายขาว |         | 9.75 |         | 1    |          |        |
|             | 121,763 |      | 279,494 | 6.17 | 397,957  | 45.30  |
| กากน้ำตาล    |         | 2    |         |      |          |        |
|             | 73,095¹ | 4.92 | 1       | 3    | 53,500   | 6.10   |
| ข้าวสาร      |         |      | 29,050¹ | 7.07 |          |        |
| (ผ่านท่า)     | 36,144² | 1    |         |      | -        | -      |
|             |         | 4.96 | -       | 1    |          |        |
| สินค้าอื่นๆ     |         |      |         | 7.12 |          |        |
|             |         | 7.39 |         |      |          |        |
|             |         |      |         | -    |          |        |
+-------------+---------+------+---------+------+----------+--------+
| รวม         | 4       | 10   | 7       | 10   | 878,416  | 100.00 |
|             | 88,640³ | 0.00 | 53,940² | 0.00 |          |        |
+-------------+---------+------+---------+------+----------+--------+
| อัตรา (ลด)   | (26     | (34  | (1      | (14  | (        | (9.35) |
| เพิ่ม         | 5,300⁴) | .82) | 24,476) | .17) | 96,604⁴) |        |
+-------------+---------+------+---------+------+----------+--------+

หมายเหตุ

1.  ปริมาณข้าวสารผ่านท่าไม่นับรวมกับปริมาณที่เก็บไว้ในโกดังเช่าเหมาส่งออกโดยใช้บริการท่าเทียบเรือ
    ของบริษัทปีที่ผ่านมาประมาณ 600,000 ตัน

2.  สินค้าอื่นๆ ได้แก่ แป้งมัน ข้าวสาลี ข้าวโพด ปุ๋ย และอื่นๆ

3.  ปริมาณสินค้ารวมยังไม่ได้นับรวมสินค้าที่ใช้บริการผ่านท่าโดยไม่ได้ชั่งน้ำหนัก ได้แก่ ไม้แปรรูป,
    ไม้ซุง, น้ำมันและอื่นๆ ที่บรรทุกผ่านเรือลำเลียง

4.  เปรียบเทียบกับปี 2546

งานที่ยังไม่ได้ส่งมอบ

  - ไม่มี -

ใบอนุญาตสิทธิบัตรและข้อกำหนดต่างๆ

  บริษัท ไทยชูการ์ เทอร์มิเนิ้ล จำกัด (มหาชน)

1. ใบอนุญาตให้ใช้ท่าเทียบเรือ ที่ 16A, 16B, 16C จากกรมเจ้าท่า กระทรวงคมนาคม มีอายุ 1
ปี เพื่อให้เรือใหญ่เทียบท่า ขนถ่ายสินค้า ทั้งนี้จะต้องดำเนินการภายใต้เงื่อนไขแนบท้ายใบอนุญาต
เช่น ต้องควบคุมการขนถ่ายสินค้ามิให้หกหล่นหรือฟุ้งกระจาย ดูแลความสะอาดของท่าเทียบเรือ
ท่อระบายน้ำ มิให้มีเศษขยะ ของเสีย น้ำเสีย น้ำมัน น้ำท้องเรือ
ตลอดจนสารเคมีลงสู่แม่น้ำและแหล่งน้ำ ภายในบริเวณ มีการตรวจสอบคุณภาพน้ำทิ้งที่ปล่อยจากทุกจุด
ทำความสะอาดบ่อดักไขมันและบ่อบำบัดน้ำเสีย เพื่อป้องกันและลดผลกระทบสิ่งแวดล้อม
และจัดทำรายงานการติดตามตรวจสอบคุณภาพสิ่งแวดล้อมบริเวณท่าเทียบเรือ
และคลังสินค้าโดยบริษัทที่ได้รับการรับรองให้เป็นผู้วิเคราะห์ติดตามผลและตรวจสอบคุณภาพสิ่งแวดล้อม
เพื่อยื่นต่อสำนักงานนโยบายและสิ่งแวดล้อมและกรมเจ้าท่า กระทรวงคมนาคม ทุก 3 เดือน

2. ใบอนุญาตประกอบกิจการโรงงาน จากกรมโรงงานอุตสาหกรรม กระทรวงอุตสาหกรรม มีอายุ
5 ปี
เพื่อดำเนินการรับฝากและขนถ่ายกากน้ำตาลลงเรือเดินสมุทรซึ่งต้องติดตั้งเครื่องจักรปั๊มกากน้ำตาลจากบ่อพัก
ขึ้นเก็บในถังเมื่อเข้าฝากและปั๊มออกจากถังขนถ่ายไปตามท่อ
เพื่อส่งมอบลงเรือเดินสมุทรโดยมีการสร้างเขื่อนคันล้อมรอบถังเก็บกากน้ำตาลทั้งหมดด้วยวัสดุที่มั่นคงแข็งแรงให้มีปริมาตรรองรับกากน้ำตาลที่อาจล้นหรือรั่ว
จากถังไม่น้อยกว่าหนึ่งในสี่ของปริมาตรถังทั้งหมด ( 6 ถัง ความจุรวม 64,000 เมตริกตัน )

3. ใบอนุญาตประกอบกิจการท่าเรือเดินทะเล จากสำนักงานการพาณิชยนาวี กระทรวงคมนาคม
มีอายุ 10 ปี สำหรับประกอบกิจการท่าเรือเดินทะเล โดยมีที่พักสินค้าสิ่งติดตั้งและเครื่องมือ
เครื่องอุปกรณ์
ทั้งนี้ต้องดำเนินการโดยมีการป้องกันมิให้เกิดมลพิษต่อสิ่งแวดล้อมตลอดจนมีการจัดทำรายงานประจำเดือนแสดงสถิติเกี่ยวกับเรือที่ใช้บริการท่าเทียบเรือ
ประเภทและปริมาณสินค้าที่ผ่านท่า รายงานประจำปีแสดงสภาพปัจจุบันของท่าเรือเกี่ยวกับที่พักสินค้า
สิ่งติดตั้งเครื่องอุปกรณ์และสิ่งอำนวยความสะดวกต่างๆ

4. หนังสือรับรองความปลอดภัยท่าเทียบเรือระหว่างประเทศ
ซึ่งออกโดยกรมการขนส่งทางน้ำและพาณิชยนาวี กระทรวงคมนาคม
เพื่อให้เป็นไปตามสนธิสัญญารักษาความปลอดภัยท่าเทียบเรือระหว่างประเทศ International
Code for the Security of Ships and of Port Facilities (ISPS CODE)
เป็นระยะเวลา 5 ปี ตั้งแต่วันที่ 3 ธันวาคม 2547 ถึงวันที่ 2 ธันวาคม 2552

5. หนังสือรับรองเป็นท่าเก็บและส่งออกกากน้ำตาล (Good Manufacturing Practice
GMP13) สำหรับส่งออกกากน้ำตาลไปยังประเทศในภาคพื้นทวีปยุโรป เป็นระยะเวลา 3 ปี
ตั้งแต่วันที่ 30 พฤศจิกายน 2547 ถึงวันที่ 31 ตุลาคม 2550
ซึ่งบริษัทจะต้องมอบหมายให้บริษัทรับอนุญาตทำการตรวจติดตามคุณภาพทุกๆ 6 เดือน

บัตรส่งเสริมการลงทุน

  - ไม่มี -

บริษัทย่อย

บริษัท ที เอส คลังสินค้า จำกัด ประกอบกิจการคลังสินค้าได้รับใบอนุญาต
โดยมีข้อกำหนดและสิ่งที่ต้องปฏิบัติตามเงื่อนไขต่างๆ คือ

ใบอนุญาตประกอบกิจการคลังสินค้า ออกโดยสำนักพัฒนาและส่งเสริมธุรกิจคลังสินค้า
กรมการค้าภายใน กระทรวงพาณิชย์ ไม่มีกำหนดอายุใบอนุญาต
แต่ผู้ประกอบกิจการจะต้องดำเนินการภายใต้เงื่อนไข ควบคุมกิจการ-คลังสินค้า กระทรวงพาณิชย์
พ.ศ. 2535 ดังนี้

-   จัดทำรายงานแจ้งชนิดและปริมาณสินค้าที่รับเข้าและส่งออกไปจากคลังสินค้าเป็นประจำทุกเดือน

-   จัดให้มีการตรวจสอบสินค้าทั้งหมดที่เก็บไว้ในคลังสินค้าอย่างน้อยปีละสองครั้งในเดือนมิถุนายน
    และเดือนธันวาคม

-   จัดทำรายงานประจำปีแสดงฐานะการเงินและกิจการของบริษัทและส่งต่ออธิบดีกรมการค้าภายในกระทรวงพาณิชย์

-   จัดให้มีบัญชีแสดงการรับ-จ่ายสินค้า บัญชีคุมสินค้า ณ
    ที่ทำการและพร้อมที่จะให้พนักงานเจ้าหน้าที่ตรวจสอบได้ทุกเวลา

ใบอนุญาตประกอบกิจการโรงงาน ออกโดยกรมโรงงาน กระทรวงอุตสาหกรรม มีอายุ 5 ปี
ประเภทกิจการเก็บรักษาและขนถ่ายน้ำตาลทรายด้วยเครื่องจักรและระบบสายพานลำเลียงสินค้าเพื่อส่งออก